ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሎሙን ወልደሚካኤል፡ ንገድሊ ዝሰዓረ ተጋዳላይ 28 መስከረም 2018 ምንጪ ስእሊ, ሰሎሙን ወልደሚካኤል ደቂ ሰባት ብደሆታት ዝገጥሙሉን ዝምክቱሉን ውሽጣዊ ሓይልን ኒሕን ብመጠን እቲ ዝገጥሞም ብደሆታትን ንዕኡ ንምስዓር ዝኸዱዎ ጉዕዞን እዩ ዝልካዕ ክብል ይዝክሮ ሓደ ኤርትራዊ ኣንትሮፖሎጂስት። ገሊኦም ንብደሆታት ህይወት ክስዕሩ እናወደቐን እናተንሰኡን ከይተሓለሉ ይቃለሱ፡ ገሊኦም ከኣ ተስፋ ቖሪጾም ቀልጢፎም ይርኹሞሹ፡ ብኣ ኣቢሎም ከኣ ይግምሰሱ። እዚ ክውን ሓቂ እዩ። እቲ ኤርትራዊ ፕሮፌሰር፡ ንተማሃሮኡ " ዓለም ፈተና እያ - ነብሲ ወከፍ ሰብ እዩ ብህይወት ዝፍተን። ገለ ኣብ ስርሑ፡ ገለ ኣብ ሓዳሩ፡ ገለ ኣብ ናብርኡ፡ ገለ ኸኣ ኣብ ትምህርቱ ይፍተን። እቲ ንዘጋጠሞ ፈተና ክስዕር ከይተሓለለ ዝሰርሕን ዝጽዕርን ከኣ ወትሩ እዩ ዝዕወት'ሞ፡ ትምህርትኹም ብዓወት ክትዛዝሙ ተጊህኩም ስርሑን ኣጽንዑን!" ክብሎም እዝክር። ብምኽሩን መልእኽቱን እናኸስተንትን ከኣ ኣብነታውያን ዝብሎም ሰባት ኣብ ሓንጎለይ ይቕጀሉኒ። እምበኣር ሎሚ ብዛዕባ ሓደ ንገድልን ብደሆታት ስደትን ዝሰዓረ ተጋዳላይ ከዘንትወልኩም። ሰሎሙን ወልደሚካኤል እዩ ዝበሃል። ብጾቱ ግን ሃለቃ፡ ኢሎም'ዮም ዝጽውዕዎ። ኣብ ህይወት ብዙሕ ዝረኣየን ዘሕለፈን ክነሱ ግን ነብሱ ሰሪዑ ንዘጓንፍዎ ብድሆታት ስደት ገጢሙ ህይወቱ ከመዓራሪ ኣብ ቃልሲ ዝርከብ ተጋዳላይ ነበር እዩ። እቲ ክገብር እየ፡ ክዕወት እየ፡ ዝብል ኒሕን ሓቦን ኣበይ ኮን ተጠርዩ ይኸውን?
